Sarabela Teatro

**Sarabela Teatro** é unha compañía teatral fundada en 1980 por Ánxeles Cuña. Entre os seus integrantes ao longo do tempo estiveron, ademais da propia directora, Elena Seijo, Sabela Gago, Fernando Dacosta, Fina Calleja, Suso Díaz Seoane, Tito Asorey e Nate Borrajo.
## Historia da compañía 
Aínda que comezou a facer traballos como grupo un par de anos antes, en 1980 constitúese como asociación teatral de carácter independente, e a partir de 1990 como empresa profesional. É a compañía privada que acadou máis premios María Casares da historia, e os seus espectáculos representáronse ademais de en Galicia, en España e outros países.

Como grupo de creación colectiva, ten tamén publicados os textos correspondentes a *Tics*, *Os soños de Caín*, a adaptación do *Romance de Micomicón e Adhelala* e *A gata con botas*, ademais do libro *Sarabela Teatro 25 anos*. A compañía tamén realiza actividade docente, traballos de animación á lectura, e participa da organización da MITEU (Mostra Internacional de Teatro Universitario de Ourense), da MOTI (Mostra de Teatro Infantil) e do FITO (Festival Internacional de Teatro de Ourense).

## Montaxes 
## Premios e recoñecementos 
### Premios María Casares 
Sarabela leva colleitado 36 premios María Casares.
* 4 premios María Casares ó mellor espectáculo: *O lapis do carpinteiro*, *Sexismunda*, *Así que pasen cinco anos* e *A esmorga* (2010)
* 2 premios María Casares á mellor dirección: *O lapis do carpinteiro* e *Así que pasen cinco anos*
* 3 premios María Casares ó mellor actor protagonista: *Tics*, *O lapis do carpinteiro* e *A conxura dos necios*, 
* 1 premio María Casares á mellor actriz protagonista: *Sexismunda*,
* 4 premios María Casares ó mellor actor secundario: *A esmorga* (1996), *Sexismunda*, *Así que pasen cinco anos*, *A esmorga* (2010)
* 4 premios María Casares á mellor iluminación: *O lapis do carpinteiro*, *Sexismunda*, *A esmorga* (2010), *O incerto Señor Don Hamlet*
* 5 premios María Casares á mellor escenografía: *Tics*, *O lapis do carpinteiro*, *Así que pasen cinco anos*, *O heroe*, *A esmorga* (2010)
* 8 premios María Casares á mellor maquillaxe: *Tics*, *O lapis do carpinteiro*, *Sexismunda*, *A conxura dos necios*, *Así que pasen cinco anos*, Macbeth, *Dáme veleno, eu tamén soñar, Ensaio sobre a cegueira*
* 4 premios María Casares ó mellor vestiario: *Tics*, *O lapis do carpinteiro*, *Así que pasen cinco anos*, *O heroe*
* 3 premios María Casares ó mellor texto adaptado ou traducido: *O lapis do carpinteiro*, *Sexismunda*, *A esmorga* (2010)

Ademais, foi nomeada a distintas categorías destes premios noutras 42 ocasións (ata 2010). As obras máis nomeadas foron *A conxura dos necios* (11, das que obtivo 2), a montaxe d'*A esmorga* de 2009 (11, das que obtivo 5), *Así que pasen cinco anos* (10, das que obtivo 6), *O heroe* (10, dos que obtivo 2) e *O lapis do carpinteiro* (10, dos que obtivo 8).

### Premios Compostela 
Sarabela colleitou seis premios Compostela, galardóns máximos do teatro galego, e que cando desapareceron foron substituídos polos María Casares.
* Tradución e adaptación: *As sillas* e *Xacobe e o seu amo*
* Actor: *Madame de Sade*
* Actor secundario: *Cama (2x2 para 2)*.
* Actriz secundaria: *Cama (2x2 para 2)*.
* Vestiario: *Cama (2x2 para 2)*.
Foi ademais nomeada aos premios Compostela en seis ocasións máis, entre elas *Cama (2x2 para 2)* ao mellor espectáculo.

### Outros galardóns 
* Premio Abrente da Mostra Internacional de Teatro de Ribadavia por toda a súa traxectoria.
* A obra *Tics* obtivo cinco premios FETEN: texto, vestiario, actor protagonista, dirección e espectáculo.
* O *Romance de Micomicón e Adhelala*, obtivo o Premio Celestina da Crítica ao mellor espectáculo infantil. 
* *O lapis do carpinteiro* conseguiu o premio do espectador do Festival de Teatro de Carballo, en 2001.
* Finalista ao mellor espectáculo revelación por *Sexismunda*, nos Premios Max de 2002.
* Premio Cultura Galega das Artes Escénicas 2016

## Notas 
## Véxase tamén 
### Bibliografía 
* 
### Ligazóns externas 
* Páxina web da compañía